Dilip Kumar and wife Saira Banu had no children | ଯେତେବେଳେ ଦିଲୀପ କୁମାର ବଡ ପରଦାରେ ଡାଇଲଗ୍ କହୁଥିଲେ, ତାଙ୍କ କହିବାର ଶୈଳୀ ସହିତ ବିରାମ ଓ ଭାବ-ଭଙ୍ଗୀ ଦେଖି ଲୋକେ ନିଜକୁ ଭୁଲିଯାଉଥିଲେ । ଦିଲୀପ କୁମାରଙ୍କ ସୁଖ ଦୁଃଖରେ ପ୍ରଥମରୁ ଶେଷ ଯାଏଁ ପର୍ବତ ପରି ରହିଥିଲେ ତାଙ୍କ ପତ୍ନୀ ସାଇରା ବାନୁ ।
Share this:
ମୁମ୍ବାଇଃ ୯୮ ବର୍ଷ ବୟସରେ ଦୁନିଆକୁ ବିଦାୟ କହିଥିବା ମହାନ ବଲିଉଡ୍ ଅଭିନେତା ଦିଲୀପ କୁମାରଙ୍କ (Dilip Kumar) ପାଇଁ ଦେଶ ଓ ବିଦେଶରୁ ଶ୍ରଦ୍ଧାଞ୍ଜଳିର ବର୍ଷା ହୋଇଚାଲିଛି । ଦିଲୀପ କୁମାରଙ୍କୁ ଦେଖି କେତେ ନୂଆ ଅଭିନେତା ଅଭିନୟର ABCD ଶିଖିଛନ୍ତି ଓ ପରେ ବଡ଼ ଷ୍ଟାର୍ ହୋଇଛନ୍ତି । ଫିଲ୍ମଫେୟାର୍ ପୁରସ୍କାର ପାଇଥିବା ଇଣ୍ଡଷ୍ଟ୍ରିର ପ୍ରଥମ କଳାକାର ଥିଲେ ଦିଲୀପ କୁମାର । ଲୋକଙ୍କ ମନରେ ଏକ ପ୍ରଶ୍ନ ଉଙ୍କି ମାରୁଛି ଯେ ଏହି ମହାନ ଅଭିନେତାଙ୍କ ଉତ୍ତରାଧିକାରୀ କିଏ?
ଦିଲୀପ କୁମାର ଓ ତାଙ୍କ ଅଭିନେତ୍ରୀ ପତ୍ନୀ ସାଇରା ବାନୁଙ୍କର (Saira Banu) ପୁଅ ଝିଅ ନାହାଁନ୍ତି । ପ୍ରାୟ ୧୦ ବର୍ଷ ପୂର୍ବେ ଦେଇଥିବା ଏକ ସାକ୍ଷାତକାରରେ ତାଙ୍କ ଉତ୍ତରାଧିକାରୀ ଆଗକୁ କିଏ ହେବ ସେ ବିଷୟରେ ଦିଲୀପ କୁମାର କହିଥିଲେ ।
"ଯଦି ଆମର କୌଣସି ସନ୍ତାନ ଥାଆନ୍ତା, ତେବେ ଭଲ ହୋଇଥାନ୍ତା । କିନ୍ତୁ ବର୍ତ୍ତମାନ ଆମର ଏଥି ପାଇଁ କୌଣସି ଦୁଃଖ ନାହିଁ । ଏ ସବୁ ଉପରବାଲାଙ୍କ ହାତରେ । ଆଉ ଅସମ୍ପୂର୍ଣ୍ଣତାର ଅନୁଭବ କଥା କହିଲେ, ମୁଁ କିମ୍ବା ସାଇରାଙ୍କର ସେମିତି କୌଣସି ଅଭିଯୋଗ ନାହିଁ ।ଆମର ପରସ୍ପରର ଆନନ୍ଦ ଓ ଦୁଃଖ ବାଣ୍ଟିବା ପାଇଁ ଆମ ପରିବାର ଅଛି ।ଆମର ଗୋଟେ ଲମ୍ବାଚୌଡ଼ା ପରିବାର ଅଛି, ଅନେକ ପୁତୁରା ଝିଆରୀ ଅଛନ୍ତି," 'ହିନ୍ଦୁସ୍ତାନ ଟାଇମ୍ସ' ଖବରକାଗଜକୁ ଦେଇଥିବା ସେହି ସାକ୍ଷାତକାରରେ କହିଥିଲେ ଦିଲୀପ କୁମାର ।
ଯେତେବେଳେ ଦିଲୀପ କୁମାର ବଡ ପରଦାରେ ଡାଇଲଗ୍ କହୁଥିଲେ, ତାଙ୍କ କହିବାର ଶୈଳୀ ସହିତ ବିରାମ ଓ ଭାବ-ଭଙ୍ଗୀ ଦେଖି ଲୋକେ ନିଜକୁ ଭୁଲିଯାଉଥିଲେ । ଦିଲୀପ କୁମାରଙ୍କୁ ପଦ୍ମ ବିଭୂଷଣ ଓ ଦାଦାସାହେବ ଫାଲକେ ଭଳି ଅନେକ ସମ୍ମାନଜନକ ପୁରସ୍କାରରେ ସମ୍ମାନିତ କରାଯାଇଥିଲା ।
ଦିଲୀପ କୁମାରଙ୍କ ସୁଖ ଦୁଃଖରେ ପ୍ରଥମରୁ ଶେଷ ପର୍ଯ୍ୟନ୍ତ ଗୋଟିଏ ପର୍ବତ ପରି ରହିଥିଲେ ତାଙ୍କ ପତ୍ନୀ ସାଇରା ବାନୁ । ସେ ହସପିଟାଲରେ ଭର୍ତ୍ତି ହେବା ସମୟରୁ ସବୁ ସମୟରେ ତାଙ୍କ ସହ ରହିଥିଲେ ସେ । ଦିଲୀପ କୁମାର ଆଉ ନାହାନ୍ତି ବୋଲି ଜାଣିବା ପରେ ସାଇରା ବାନୁ କାନ୍ଦି କାନ୍ଦି ଅଧୀର ହୋଇପଡ଼ିଥିଲେ ହସପିଟାଲ୍ ଭିତରେ ।
ନ୍ୟୁଜ୍ ୧୮ ଓଡ଼ିଆରେ ବ୍ରେକିଙ୍ଗ୍ ନ୍ୟୁଜ୍ ପଢ଼ିବାରେ ପ୍ରଥମ ହୁଅନ୍ତୁ| ଆଜିର ସର୍ବଶେଷ ଖବର, ଲାଇଭ୍ ନ୍ୟୁଜ୍ ଅପଡେଟ୍, ନ୍ୟୁଜ୍ ୧୮ ଓଡ଼ିଆ ୱେବସାଇଟରେ ସବୁଠାରୁ ନିର୍ଭରଯୋଗ୍ୟ ଓଡ଼ିଆ ଖବର ପଢ଼ନ୍ତୁ ।
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
